**Bestyrelsesmøde i Fransklærerforeningen, lørdag den 6. marts 2010 kl. 11-18.15 i København på Institut Français**

*Tilstede: Tine Brandt, Annette Gregersen, Helle Boelt Hindsgaul, Jytte Mulbjerg, Ulla Pedersen, Frank Østergaard, Lisbeth Østergaard og Barbara Greisen.*

*Afbud: Lisbeth Verstraete Hansen, Pia Wahlstrøm*

**1. Valg af dirigent**: Annette Gregersen

**2. Valg af referent**: Helle Boelt Hindsgaul

**3. Godkendelse af dagsorden**: Godkendt.

**4. Godkendelse af referat fra 14.11.09**: Godkendt.

**5. Endelig konstituering jfr. 14.11.09**: Pia Wahlstrøm har udover de generelle også ad hoc opgaver. Frank er kontakt til LMFK, og han modtager vores bilag som [intern](http://www.fransklaererforeningen.dk/fusion/files/articles.php?article_id=25)kasserer, altså vi sender et udfyldt udgiftsbilag med alle vores udlæg til Frank.

**6. Aftalen med LMFK**: Der har været afholdt en del gode møder med LMFK. Problemet er at FLF’s kasserer iflg. vedtægterne tegner foreningen, og at FLF ikke længere har et cvr. nr. Alligevel er samarbejdet kommet i gang, og aftalen er på plads: FLF har således fortsat en fungerende [konto](http://www.fransklaererforeningen.dk/fusion/files/articles.php?article_id=25) og et dankort knyttet hertil, samt netbank. LMFK er for tiden underbemandet, men de kan klare opgaven. Kontakten til dem foregår gennem formand og kasserer. Der kommer en elektronisk udgave af bilaget som vi sender til Frank.

**7. Vore konti, tegningsret**: Fransklærerforeningens konto: I vedtægterne har kassereren tegningsret, men vi er blevet rådet af banken til at formanden har det. Derfor skal vi have indkaldt til ekstraordinær generalforsamling så Frank Østergaard har tegningsret.

Kursuskonti: Tine Brandt (regionalkurser), Ulla Pedersen (udviklingskurser) og Kirsten Kirkelund (penge fra Undervisningsministeriet til udviklingskurser) har tegningsret på hver sin.

Frank forhører om vi kan få mellemregningskonti frem for flere selvstændige, dvs. underkonti til foreningens hovedkonto, så disse konti har foreningen, ikke privatpersoner som ejere.

**8. Vedtægtsændring, tegningsret.** Hvis vi skal have ændret tegningsretten, skal vedtægterne ændres på to på hinanden følgende generalforsamlinger, så der må indkaldes til ekstraordinær generalforsamling. Den skal indkaldes med 14 dages varsel.

**9. 1. Ekstraordinær generalforsamling 10. april.** Vedtægtsændringer: Tegningsretten skal være formand og/eller kasserers frem for kun kasserers. Dette forslag skal op [igen](http://www.fransklaererforeningen.dk/fusion/files/articles.php?article_id=25" \o "Click to Continue > by Browse to Save)på den ordinære generalforsamling den 12.11.2010.

Vi vil også meget gerne have suppleret bestyrelsen op, dvs. valg på som punkt.

Frank indkalder til ekstraordinær generalforsamling. Vi håber den kan holdes på Institut Français.

**10. Hjemmesiden m. indmeldelser**

Siden med de regionsansvarlige kigger Tine igennem

Frank får mail om indmeldelse og sender videre til LMFK og Ulla. Frank har lavet en fin beskrivelse til Fransk Nyt af de forskellige kontingentformer.

Det er meningen at Ulla, Lisbeth, Frank, Tine og Helle skal kunne redigere hjemmesiden. Der findes en lille vejledning, måske skal vi bruge en formiddag på at finde ud af[hvordan](http://www.fransklaererforeningen.dk/fusion/files/articles.php?article_id=25). Det er lidt bøvlet, men det kan lade sig gøre.

Vi skal orke at vedligeholde siden: Det vil vi gerne, bare vi får et lille kursus.

Debat om: Hvad skal alle kunne være med i, hvad skal kun medlemmer være med i? Hvad skal vi bruge hjemmesiden til? Hvad skal på emu’en? Og hvad skal på skolekom?

Helle sender de små ændringer til Ulla.

**11. Mødekalender for bestyrelsen**

10.4. kl. 11-12: Den ekstraordinære generalforsamling. Dagsorden: Vedtægtsændringer, suppleringsvalg. Bagefter holder vi bestyrelsesmøde med 2 punkter: Valg til formand og kasserer samt planlægning af kursus og generalforsamling. Mail forslag om oplægsholdere/kursusholdere inden mødet. Vi vil gerne have Dorte Fristrup til at komme med et oplæg, Frank kontakter.

Bestyrelsesmøde den 4. september kl. 12-18 i Aalborg – et frokostarbejdsmøde: Deadline for beretninger så de kan komme i Fransk Nyt.

Hvis der er behov, kan vi derudover også holde bestyrelsesmøde den 6.11. Her taler vi om yderste nødstilfælde.

Ordinær generalforsamling den 12.11.

**12. Nyt fra fraktionerne:** Intet nyt fra Handelsskolefraktionen.

I Folkeskolefraktionen skal vi følge op på Annettes indlæg i Folkeskolen om DLF’s sprogpolitik og DLF’s samarbejde med den nye tysklærerforening der i modsætning til Sproglærerforeningen går ind for at ophæve valgfriheden mellem tysk og fransk. Desuden skal vi finde nye taktikker i medlemskontakten.

Vi har afholdt fælleskursus med Sproglærerforeningen i snestorm. 28 deltagere hørte om film, Institut français, og Ulla Pedersen havde et oplæg der desværre blev forpurret af tidspres. Vi vil gerne holde kursus næste gang.

Gymnasiet: Ikke noget afgørende nyt siden sidste års påskeforlig. Det bliver spændende at se hvad den nye undervisningsminister har at byde på. Frank har haft blogindlæg i høring om nye læreplaner.

Læreruddannelsen: Der genoprettes en franskstilling på UCC. Mange i storbyerne får merit i fransk: Der er uddannet 30 som oprindeligt har haft en bachelor, men som så tager en læreruddannelse. UVM giver – og det er afgørende og positivt nyt i 12. time - mulighed for en ren sproglærerprofil på læreruddannelsen, den er allerede oprettet på UCC.

**13. Ja til sprog - oplæg grundskole**: På sidste initiativgruppe blev der foreslået at lave et oplæg om grundskolen til en konference der skal holdes i efteråret. Jens Raahauge fra Dansklærerforeningens hus er tovholder. Frank formidler kontakt mellem Jens Raahauge og Helle.

Initiativgruppen er selvsupplerende, og der kan komme flere med fra vores kreds. Fx sidder der ingen repræsentanter fra professionshøjskolerne, dvs. læreruddannelsen.

Der kunne sagtens være meget mere aktivitet: På hjemmesiden, på facebook hvor der er mulighed for at komme med indlæg.

**14. Udkast til læreplan (gym):** Se nyt fra fraktionerne.

**15. Nye kurser (Ulla, Lisbeth Ø), herunder generalforsamling**

De fire kurser der har været sidste år er afsluttet. Mange henvendelser om at strikke endnu et kursus sammen i cooperative learning. Søgt om midler til Sprogfagenes metoder, interkulturel kompetence og kommunikation, anvendelsesorienteret medialisering i sprogundervisningen.

Foredragsrække på Århus universitet er annonceret.

Generalforsamlingens organisering næste gang: Der skal være noget at komme efter, vi skal ikke holde bestyrelsesmøde lige inden, vi kunne tænke os et kursus eller et foredrag, vi kan have udgivet beretningerne inden mødet som folk kan forholde sig til. Det skal være tæt på station. Det vil være en god idé at holde det fredag, der kan flest få fri.

10.30-13: Kursus/foredrag

13-14: Frokost og kaffe

14-15.55: Generalforsamling og et glas Crémant

Dato: 12. november. Sted: København, Annette prøver at skaffe Zahle.

**16. Regionalmøder efteråret**

Marianne Villemoes’ kurser snart færdige.

I næste måned: Dorte Myrup om Les Visages du Vietnam.

Vil gerne have input til deltagerne personligt som er noget andet end de store kurser. Der skal være noget i Jylland, på Fyn og på Sjælland.

Ideer: Camus, Michel Fournier, Ulla G. Palmgren og Jean-Pierre Mabire, fortællinger med Jeanett Ulrikkeholm, Gudmund Bagers tegneserie-kontakt, Dorte Fristrup vil meget gerne ud og møde kollegerne, andre...

**17. Fransk Nyt:** Der skal indkaldes til ordinær generalforsamling. Fransk Nyt ligger klar. Der er 4 annoncer i bladet, det giver godt.

Deadline for næste blad: 1. september. Sagtekster som tema, der også har været planen med teater og dialog, måske bare en blandet omgang. Sagprosafolk efterlyses til at skrive artikler på max. 4 sider. Hvis det ikke lykkes så teater.

Hvad vi skal digitalisere og lægge på hjemmesiden: Vi lægger pt. små appetitvækkere, dvs. lederen, anmeldelser og enkelte artikler.

Det vil være spændende at tænke over hvad lederen skal være, og hvem der skal skrive den. Lisbeth efterspørger gode ideer i god tid inden deadline som Frank så kan koge sammen til en god og politisk leder.

**18. Internationalt, nordisk/europæisk møde**

Der er aftalt møde med FIPF i Sèvres til juni hvor det næste europæiske stormøde skal planlægges. Det kommer til at ligge i Østeuropa. Det bliver nok i november 2011. Alle burde have glæde af det ved at tage afsted som gruppe og få skolen til at betale. Foreningen skal have en bod.

**19. 200-års jubilæum på ambassaden den 3.3.**(Lisbeth VH): Hele arrangementet er blevet aflyst pga. at oplægsholderne var optaget. Men der arbejdes på at finde en ny dato.

**20. Evt.:** Frank sender medlemslister til Jytte og Helle

Spørgsmål til Barbara – de relevante bestyrelsesmedlemmer skriver selv svarene ned.